section_heading: Poslije 1916.
paragraph_text: Kada je ruski car Nikola II. abdicirao 1917., Privremena vlada je postavila Brusilova za načelnika glavnog stožera. Smijenili su ga već u kolovozu 1917. g. Tijekom Oktobarske revolucije i Ruskog građanskog rata Brusilov nije bio aktivan. Pridružuje se Crvenoj armiji tek 1920. g. Brusilov je bio patriot, koji nije volio boljševike na vlasti, ali u njima je vidio put da Rusija postane moćna i ujedinjena. Iako je bio simpatizer bijelih nije ih podržao jer su napadali u isto vrijeme kada je Rusija ratovala s Poljskom. Sudjelovao je u kampanji na Poljsku kao vojni savjetnik i inspektor konjice.